8 almindelige hundesygdomme - Viden om dyr
8 almindelige hundesygdomme
Det er en grundlæggende del af det at være hundeejer, at man kan genkende symptomerne på bestemte sygdomme, fordi man på den måde kan sikre hundes helbred og måske i sidste ende redde dens liv, for der er sygdomme, som den kan dø af.
Forebyggelse og information er de bedste redskaber vi har for at kunne passe godt på vores dyr. Hvis vi kender symptomerne og hurtigt kan tage dem med til dyrlægen, har vi en meget højere chance for at de vil komme sig. I denne artikel vil vil fortælle dig om de mest almindelige hundesygdomme.
Almindelige hundesygdomme
Det er afgørende, at du er opmærksom på ændringer i din hunds vaner, fordi disse tegn ofte indikerer, at der er noget galt.
Symptomerne er ikke altid synlige som opkast og diarré. Nogle gange er de sløve og mangler energi, eller også begynder de på at gøre nye ting ved måltiderne. Nogle af de mest almindelige hundesygdomme:
1. Mellemørebetændelse er en af de mest almindelige hundesygdomme
Denne type øresygdom er mest almindelig hos hunde med lange løse ører som cockerspaniel og blodhunde, selvom det kan ramme alle hunde, som er i kontakt med vand eller fugt.
Hvis din hund klør sig på øret og bevæger sit hoved fra side til side, eller hvis du opdager en fæl lugt, når du er tæt på hunden, og du ser der kommer en gullig væske ud af øret, så har den højest sandsynlig fået mellemørebetændelse.
2. Hundesyge
Heldigvis findes der en forebyggende vaccine mod denne sygdom, som er meget smitsom, og som er dødelig for dyr, som ikke er vaccineret eller som kun er få uger gamle.
Der er tilfælde, hvor man ikke kan stille diagnosen hundesyge, hvorfor den også er blevet kaldt de tusinde symptomers sygdom: Hoste, nysen, sekret, feber, diarré og nervøse tics er nogle af de få almindelige symptomer.
3. Skab
Skab er en kløende hudsygdom. Det kan findes på hunde, katte og endog på mennesker. Skab skyldes en mikroskopisk mide, som borer sig ned i huden.
Der findes to slags skab, som man ofte ser hos hunde: Skab, der er forårsaget af skab miden, som er meget smitsom ved kontakt med et smittet dyr og hudskab, som skyldes genetiske problemer.
4. Interne parasitter
Den mest almindelige orm, som rammer hunde er bændelorm. De er flade og lever i dyrets tarme, hvor den ernærer sig af det, som hunden nu spiser. Sygdommen spredes gennem smittede fækalier eller rå og ikke gennemstegt mad.
Det er vigtigt, at du giver din hund en ormekur med det rette medikament,som du kan få hos dyrlægen. Hvalpe er ikke de eneste, som skal have en ormekur, fordi parasitten kan smitte de voksne hunde lige så nemt. Nogle gange kan du selv se ormene i hundens afføring.
5. Gigt
Dette er en sygdom, som man især oplever hos ældre hunde. Det optræder også hyppigt i racer som schæferhunde og doberman. Gigt er en sygdom, som rammer leddene, især hofter og albuer.
Hvis din hund er overvægtig eller ikke får nok motion, er der en stor risiko for, at den vil lide af denne sygdom.
6. Parvovirusdiarré
Denne sygdom angriber især dyrets fordøjelsessystem, men kan også medføre et nedsat antal røde blodlegemer i deres blod, hvilket forhindrer hjerte og tarme i at fungere normalt.
Sygdommen med parvovirus indebærer opkast, mangel på appetit, blodig afføring, træthed, diarré, depression, sløvhed og dehydrering. Den gode nyhed er, at vi kan forebygge det med en vaccine. Men det skal en dyrlæge give hunden, mens den er hvalp.
7. Mavekatar (gastritis)
Den er faktisk mere almindelig end du tror. I det fleste tilfælde opdager mennesker ikke at deres hund lider af det. Grundlæggende er det en inflammation af mavesækken. Det opstår fordi den får for dårlig foder. upassende foder, lidt for rigelige portioner eller fordi hunden sluger maden alt for hurtigt.
De vigtigste symptomer er opkast og en hævet mave, men gastritis kan også give mangel på appetit, vægttab, mangel på energi og en overdreven produktion af savl.
Denne sygdom spredes via en myg eller en sandflue, og den findes hyppigt i Spanien og resten af middelhavslandene. Så vær opmærksom på dette, hvis du tager hunden med til dette område. Symptomerne er forskellige men hold øje med hudforandringer og hårtab.
Den bedste måde at undgå smitte er ved at fjerne smittebærerne.
Efterlad ikke skåle med vand udendørs (så insekterne kan lægge æg i det) spray myggespray på døre og vinduer, så de ikke kommer ind i huset, og sørg for hunden har noget som skræmmer myggene væk i deres pels.
9 grunde til hunde kaster op
Hunde kan kaste op af mange årsager. Det er normalt ikke noget særligt. Vi vil nu fortælle dig nogle grunde til at hunde kaster op. Læs mere »